**Ministru kabineta noteikumu projekta**

**„****Grozījumi Ministru kabineta 2010.gada 29.jūnija noteikumos Nr.585 „Noteikumi par filmu producentu reģistrācijas valsts nodevu””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2010.gada 29.jūnija noteikumos Nr.585 „Noteikumi par filmu producentu reģistrācijas valsts nodevu”” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Filmu likuma 7.panta otro daļu, kas paredz iekasēt valsts nodevu par filmu producentu reģistrāciju. Ministru kabineta 2010.gada 29.jūnija noteikumos Nr.585 „Noteikumi par filmu producentu reģistrācijas valsts nodevu” nepieciešami tehniski grozījumi, kas pēc būtības neietekmē šobrīd spēkā esošo kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2010.gada 29.jūnija noteikumu Nr.586 „Filmu producentu reģistrācijas kārtība” 5.punkts nosaka, ka iesniedzot Nacionālajā kino centrā iesniegumu par filmu producenta reģistrēšanu filmu producentu reģistrā, filmas producents tam pievieno kvīts kopiju (uzrāda oriģinālu), kas apliecina valsts nodevas samaksu saskaņā ar normatīvajiem aktiem par filmu producentu reģistrācijas valsts nodevu.Ministru kabineta 2010.gada 29.jūnija noteikumos Nr.585 „Noteikumi par filmu producentu reģistrācijas valsts nodevu” (turpmāk – MK noteikumi Nr.585) nav noteikts, kādā veidā tiek veikts valsts nodevas maksājums par filmu producenta reģistrēšanu filmu producentu reģistrā.Projekta 1.1.apakšpunkts precizē MK noteikumu Nr.585 3.punktu, nosakot, ka valsts nodevu filmu producents maksā pirms filmu producenta reģistrācijas iesnieguma iesniegšanas Nacionālajā kino centrā ar tāda maksājumu pakalpojumu sniedzēja starpniecību, kuram ir tiesības sniegt maksājumu pakalpojumus [Maksājumu pakalpojumu un elektroniskās naudas likuma](https://likumi.lv/ta/id/206634-maksajumu-pakalpojumu-un-elektroniskas-naudas-likums) izpratnē.Projekta 1.2.apakšpunkts redakcionāli precizē MK noteikumu Nr.585 4.punktu. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Nacionālais kino centrs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attieksies uz Ministru kabineta 2010.gada 29.jūnija noteikumu Nr.586 „Filmu producentu reģistrācijas kārtība” 2.punktā noteiktajiem subjektiem – sīkiem (mikro) komersantiem, maziem un vidējiem komersantiem, biedrībām un nodibinājumiem, kas var iesniegt Nacionālajā kino centrā iesniegumu par reģistrāciju filmu producentu reģistrā. |
| 2. | Tiesiskā regulējuma ietekme uz tautsaimniecību un administratīvo slogu | Administratīvās izmaksas netiek palielinātas, administratīvās procedūras tiek nodrošinātas esošā finansējuma ietvaros. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Vienlaikus ar Projektu izskatīšanai Ministru kabinetā tiek virzīts Ministru kabineta noteikumu projekts „Grozījumi Ministru kabineta 2010.gada 29.jūnija noteikumos Nr.586 „Filmu producentu reģistrācijas kārtība””, lai precizētu kārtību, kādā filmu producentiem jāreģistrējas filmu producentu reģistrā. |
| 2. | Atbildīgā institūcija | Kultūras ministrija, Nacionālais kino centrs.  |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
|   **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts pirms tā izsludināšanas Valsts sekretāru sanāksmē ir saskaņots ar Latvijas Kinoproducentu asociāciju, Latvijas Filmu Servisa producentu asociāciju un Latvijas Kinematogrāfistu savienību. |
| 2. | Sabiedrības līdzdalība projekta izstrādē | Pirms Projekta izstrādes ir notikusi Filmu padomes sēde, kurā ir pārrunāta šo grozījumu nepieciešamība un kur tika sniegta informācija par plānotajiem grozījumiem (2018.gada 28.jūnija Latvijas Filmu padomes sēdes protokols Nr.2018/3). |
| 3. | Sabiedrības līdzdalības rezultāti | Pirms Projekta izsludināšanas Valsts sekretāru sanāksmē Latvijas Kinoproducentu asociācijas, Latvijas Filmu Servisa producentu asociācijas un Latvijas Kinematogrāfistu savienības pārstāvji ir iepazinušies ar Projektu un ar to saistītajiem grozījumiem normatīvajos aktos. Priekšlikumi netika iesniegti, ir iegūts apstiprinājums, par Projekta un ar to saistītajiem grozījumiem normatīvajos aktos virzīšanu izsludināšanai Valsts sekretāru sanāksmē. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Nacionālais kino centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Mednis 67358859

Edgars.Mednis@nkc.gov.lv